

Tárgy: **Javaslat a szociális költséghely**

**előirányzatának felhasználására**

**E L Ő T E R J E S Z T É S**

**Csemő Község Képviselő-testületének**

**2020. november 11-én tartandó ülésére**

Tisztelt Képviselő-testület!

2015-től minden év végén gyakoroltuk azt az önkormányzati akciót, melynek során több ezer fő részére tudtunk - valamilyen formában – karácsony ünnepe tiszteletére ajándékot adni.

Mert ADNI JÓ!

2019-ben bővíteni tudtuk az ajándékozottak körét, növelni tudtuk az ajándékok értékét.

Lassan eltelik egy nem szokványos év, és éppen ezért arra kérek felhatalmazást, hogy minden nehézségünk mellett ne változtassunk a tavalyi renden.

*2020. évben a szociális költséghelyen a költségvetési rendeletben elfogadott keretösszeg 48.685.000 Ft volt.*

A központi költségvetésből az alaptámogatás, a központi normatíva összege 48.275.000 Ft.   
Ez ún. kötött normatíva, amelyet célhoz kötötten kell felhasználnunk, átcsoportosítani más költséghelyre, feladatra nem lehet.

*Már az előző ciklus kezdetétől követjük azt a gyakorlatot, hogy segélyosztás év közben nincs! Mindez nem azt jelenti, hogy bajban lévő embereken nem segítünk, de azon az alapon, hogy „elfogyott a pénzem” nem jár semmilyen önkormányzati támogatás.*

*A szociális típusú ellátások rendszere közérthető, világos és egyértelmű - folyamatosan működtetjük. Tapasztalatom szerint az emberek elfogadták.*

A szociális kötött normatíva összegéből október 31-ig köztemetésre 445.313 Ft, települési támogatásra 13.394.899 Ft, Bursa Hungarica Ösztöndíjpályázatra 350.000 Ft és az Arany J. Tehetséggondozó Programra 50.000 Ft, a „Megéri tanulni” ösztöndíjpályázat tavaszi és őszi fordulójára 2.825.000 Ft és a nyári iskolakezdési támogatásra 7.808.000 Ft, a tanyagondnoki szolgálatok bepótlására év végéig nagyságrendi 4.400.000 forint fog felhasználásra kerülni. A „Csemői fészek” helyi lakásfelújítási programra terveztünk és decemberben kifizetünk további 2.000.000.-Ft-ot, a bölcsődei ellátáshoz előreláthatólag 1.900.000 Ft-ot szükséges bepótolni december 31-ig a szociális költséghelyről. Babaváró csomagot juttatunk október 31-ig 1.200.000 Ft összegben, év végéig még 250.000 Ft kifizetés várható e címen.

Év végéig még – számításaink szerint - felhasználásra kerül települési és fűtési támogatásra 3.348.200 Ft, a szociális célú tűzifa pályázat önrészeként 461.010 Ft kifizetésével számolunk, amihez még hozzájön a be- és kiszállítás (beszállítás 230.505 Ft) és az összevágás díja.

Az összeadásokat követően kiderül, hogy 38.672.927 normatívát költöttünk, költünk el évvégéig.

\* \* \*

A szociális költséghelyen tervezett keretösszeg maradványa lehetőséget ad arra, hogy a tavalyi évi szinten tervezzük az idei évi ajándékozást:

* az összes 18 év alatti csemői gyermek számára karácsonyra 8.000.- Ft összegű gyermekvédelmi támogatást,
* a 64,5 év feletti nyugdíjasok részére karácsonyi édességcsomagot,
* 300 család részére tartós élelmiszercsomagot,
* az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők számára 15.000.-Ft/fő pénzbeli támogatást adjunk.

A fenti javaslatok támogathatósága esetén kérem az alábbi határozati javaslat elfogadását:

**Határozati javaslat:**

**…/2020. (XI.11.) sz. határozat**

**Csemő Község Önkormányzatának Képviselő-testülete a szociális költségkeret terhére, a helyi lakosság részére az alábbi támogatások nyújtását határozza el a helyi szociális rendeletben foglaltaknak megfelelően:**

* **a 64,5 év feletti nyugdíjasok számára édességcsomag beszerzése, csomagolása, házhoz szállítása;**
* **300 család számára tartós élelmiszercsomag összeállítása, beszerzése, házhoz szállítása;**
* **minden 18 év alatti, csemői állandó lakóhelyű és tartózkodási helyű gyermek részére 8.000.- Ft-os karácsonyi támogatás kifizetése;**
* **az egészségkárosodottak támogatásában (EGYT) részesülők és a foglalkoztatást helyettesítő támogatásban (FHT) részesülők számára 15.000.-Ft összegű karácsonyi támogatás kifizetése.**

**A támogatások előkészítésével, beszerzésével, a jogosultak részére történő kiszállításával megbízza a Polgármesteri Hivatalt.**

**Határidő: azonnal és folyamatosan 2020. december 20-ig.**

**Felelős: polgármester, jegyző.**

Csemő, 2020. november 5.

Dr. Lakos Roland

polgármester